srm
బాస్కెట్‌బాల్‌ చాంపియన్‌షిప్‌ విజేతలు ఎస్‌ఆర్‌ఎం
చెన్నై : ఎస్‌ఆర్‌ఎం యూనివర్శిటీ జూనియర్‌ స్టేట్‌ బాస్కెట్‌బాల్‌ చాంపియన్‌షిప్‌ విజేతలుగా చెన్నై జిల్లా జట్టు నిలిచింది. ఫైనల్స్‌్‌లో బాలురు, బాలికల విభాగంలో చెన్నై జిల్లా జట్టు విజేతలుగా జ్ఞాపికలను కైవసం చేసుకుంది. ఎస్‌ఆర్‌ఎం యూనివర్శిటీ తమిళనాడు బాస్కెట్‌బాల్‌ అసోసియేషన్‌, అరైజ్డ్‌ ఫౌండేషన్‌, కాంచీపురం జల్లా బాస్కెట్‌బాల్‌ అసోసియేషన్‌ నేతృత్వంలో చెన్నై కాటాన్‌ కొళత్తూరులో 29వ జూనియర్స్‌్‌ చాంపియన్‌షిప్‌ పోటీలు జరిగాయి. శనివారం ఫైనల్స్‌ పోటీలు జరిగాయి. బాలుర విభాగంలో తూత్తుకుడి జట్టుపై 53-75 స్కోర్‌తో, చెన్నై బాలికల విభాగంలో కోయంబత్తూరు జట్టుపై 43-54 స్కోర్‌తో చెన్నై జట్టు విజయం సాధించింది. బాలుర విబాగంలో ఉత్తమ క్రీడాకారుడిగా చెన్నై జిల్లా జట్టుకు చెందిన అరవింద్‌కుమార్‌, బాలికల విభాగంలో నిషాంతి ఆల్‌రౌండర్‌గా జ్ఞాపికలను అందుకున్నారు. వర్శిటీ ఆవరణలో జరిగిన కార్యక్రమంలో విజేతలకు తమిళ రాష్ట్ర విద్యాశాఖ మంత్రి సెంగొట్టయ్యన్‌, వర్శిటీ చాన్సలర్‌ పారివేందర్‌ బహుమతులను విజేతలకు బహుమతులను ప్రదానం చేశారు.